Vi havde 13 fantastiske dage i ioannis' hus på Kea. Det var alt hvad vi havde drømt om ved Grækenland. Smukt, råt og med den mest fantastiske udsigt over havet. Ioannis var en god vært der hentede os ved færgen og han foreslog at vi opgraderede den bil vi havde lejet til 4 hjuls trækker. Det var vi meget glade for da det gav os mulighed for at køre rundt på hele øen ( især til strande ) på grus/bjergveje. Det var utrolig smukt . Huset ligger i gåafstand til lille havn med skøn græsk seafood og som er en blanding af fiskerleje og lystbådehavn. Så hyggeligt!! Hele øen er smuk og rolig og der er god plads overalt. Vi var vilde med alt og kan varmt anbefale at besøge Kea og ioannis skønne hus!